ಕೆರೆಗೆ ಬೀಳುತ್ತಿದ್ದ ಕುರಿಮರಿಗಳನ್ನ ರಕ್ಷಿಸಿದ ಕುರಿಗಾಹಿಗಳು: ವಿಡಿಯೋ ವೈರಲ್

ಕೊಪ್ಪಳ: ಕೆರೆಗೆ ಬೀಳುತ್ತಿದ್ದ ಕುರಿಮರಿಗಳನ್ನು ರಕ್ಷಸುತ್ತಿರುವ ವಿಡಿಯೋ ಸದ್ಯ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿದೆ.

ಕೊಪ್ಪಳ ತಾಲೂಕು ಅಳವಂಡಿ ಗ್ರಾಮದ ಹೊರ ವಲಯದಲ್ಲಿರುವ ಕರೆಯಲ್ಲಿ ಘಟನೆ ನಡೆದಿದ್ದು, ಮೂವರು ಮಹಿಳೆಯರು ಹಾಗೂ ಒಬ್ಬ ಯುವಕ ಸೇರಿ ಕೆರೆಗೆ ಬೀಳುತ್ತಿದ್ದ ಎರಡು ಕುರಿ ಮರಿಗಳನ್ನು ರಕ್ಷಿಸಿದ್ದಾರೆ.

ವಿಡಿಯೋದಲ್ಲಿ ಏನಿದೆ:
ಕೆರೆಯ ದಂಡೆಯಿಂದ ಮೇಲೆ ಬರಲು ಸಾಧ್ಯವಾದೆ ಎರಡು ಕುರಿಮರಿಗಳು ಕಷ್ಟಪಡುತ್ತಿದ್ದವು. ಕುರಿಗಾಹಿ ಮಹಿಳೆಯೊಬ್ಬರು ಕುರಿ ಮರಿಗಳನ್ನು ರಕ್ಷಿಸಲು ಪ್ರಯತ್ನಿಸುತ್ತಾರೆ. ಸಾಧ್ಯವಾಗದಿದ್ದಾಗ ಯುವಕನೊಬ್ಬನನ್ನು ಕರೆಯುತ್ತಾರೆ. ಯುವಕನಿಂದಲೂ ಮರಿಗಳನ್ನು ರಕ್ಷಿಸಲು ಆಗದಿದ್ದಾಗ ಇಬ್ಬರು ಮಹಿಳೆಯರ ಜೊತೆಗೆ ಬಲೆ ಹಿಡಿದುಕೊಂಡು ಬಂದು, ಕುರಿ ಮರಿಗಳಿಗೆ ಬಲೆ ಹಾಕಿ ಮೇಲೆತ್ತಿದ್ದಾರೆ. ಇದನ್ನು ಸ್ಥಳೀಯರು ವಿಡಿಯೋ ಮಾಡಿದ್ದು, ಇದೀಗ ಈ ವಿಡಿಯೋ ವೈರಲ್ ಆಗಿದೆ.

https://www.youtube.com/watch?v=rOeujtnzlkU